ΔΗΜΟΣ ΑΓΙΑΣ ΒΑΡΒΑΡΑΣ

*Γραφείο Τύπου*

**ΔΕΛΤΙΟ ΤΥΠΟΥ *18/11/2022***

**Επισκευή στέγης στο 1ο Δημοτικό σχολείο**

Με απόφαση του Δημάρχου ανατέθηκε σε πολιτικό μηχανικό εργολήπτη Δημόσιων έργων η επισκευή ξύλινης στέγης του Παλαιού Διδακτηρίου του 1ου Σχολείου Αγίας Βαρβάρας για την άρση επικινδυνότητας.

Οι εργασίες άρχισαν το πρωί της 17ης Νοεμβρίου και αναμένεται να διαρκέσουν περί τον μήνα.

Με εισήγηση της Διεύθυνσης των Τεχνικών Υπηρεσιών και Περιβάλλοντος του Δήμου με αριθμό πρωτ. 40813/10.11.22 σχετικά με την αποκατάσταση της στέγης αποφασίστηκε η διακοπή των μαθημάτων στο 1ο Δημοτικό σχολείο που βρίσκεται εντός των διοικητικών ορίων του Δήμου Αγίας Βαρβάρας, από την Πέμπτη 11.00 π.μ έως και τη Δευτέρα 21/11/2022, λόγω των τεχνικών εργασιών που καθιστούν αδύνατη την προσέλευση των μαθητών.

Στη συνέχεια θα γίνει οριοθέτηση του χώρου του εργοταξίου ώστε να γίνονται ταυτόχρονα, απρόσκοπτα και τα μαθήματα.